ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องการกำหนดหลักเกณฑ์และวิธีปฏิบัติเกี่ยวกับการลงทุนในหลักทรัพย์ในต่างประเทศ อาศัยอำนาจตามความในข้อ ๗ แห่งกฎกระทรวง ฉบับที่๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และ ข้อ ๑๓ ทวิ แห่งประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนรับอนุญาต ลงวันที่ ๓๑ มีนาคม ๒๕๔๗เจ้าพนักงานออกประกาศไว้ ดังต่อไปนี้ข้อ ๑ ในประกาศนี้ผู้ลงทุน หมายความว่าผู้ลงทุนประเภทสถาบัน ได้แก่(๑) กองทุนบำเหน็จบำนาญข้าราชการ(๒) กองทุนประกันสังคม(๓) กองทุนสำรองเลี้ยงชีพ(๔) กองทุนรวม (ไม่รวมกองทุนส่วนบุคคล)(๕) บริษัทหลักทรัพย์(๖) บริษัทประกันภัย(๗) สถาบันการเงินที่มีกฎหมายเฉพาะจัดตั้งหลักทรัพย์ต่างประเทศ หมายความว่าหลักทรัพย์ที่ออกโดยรัฐบาลต่างประเทศ องค์การระหว่างประเทศ หรือนิติบุคคลในต่างประเทศเป็นเงินตราต่างประเทศและจำหน่ายในต่างประเทศหลักทรัพย์ไทยในต่างประเทศ หมายความว่าหลักทรัพย์ที่ออกโดยรัฐบาลไทยหรือนิติบุคคลไทยเป็นเงินตราต่างประเทศและจำหน่ายในต่างประเทศนิติบุคคลรับอนุญาต หมายความว่าตัวแทนรับอนุญาตตามประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนรับอนุญาต ลงวันที่ ๓๑ มีนาคม ๒๕๔๗และนิติบุคคลที่มีกฎหมายเฉพาะจัดตั้งขึ้นและได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศข้อ ๒เจ้าพนักงานอนุญาตให้ผู้ลงทุนซื้อหรือแลกเปลี่ยนเงินตราต่างประเทศเพื่อลงทุนในหลักทรัพย์ไทยในต่างประเทศได้โดยไม่จำกัดจำนวนในกรณีเพื่อลงทุนในหลักทรัพย์ต่างประเทศ ให้ทำได้โดยมียอดคงค้างการลงทุนตามราคาทุนณ ขณะใดขณะหนึ่งไม่เกิน ๕๐ล้านดอลลาร์สหรัฐอเมริกาหรือเทียบเท่าตามอัตราตลาดต่อรายแต่ต้องไม่เกินวงเงินที่หน่วยงานที่กำกับดูแลผู้ลงทุนและคณะกรรมการหรือผู้มีอำนาจบริหารของผู้ลงทุนกำหนดการลงทุนซื้อหลักทรัพย์ต่างประเทศเกินวงเงินที่เจ้าพนักงานกำหนดผู้ลงทุนจะต้องได้รับอนุญาตจากเจ้าพนักงานก่อนข้อ ๓เจ้าพนักงานอนุญาตให้ผู้ลงทุนนำผลประโยชน์สุทธิสะสมที่ได้รับจากการลงทุนในหลักทรัพย์แต่ละประเภทไปลงทุนต่อในหลักทรัพย์ต่างประเทศหรือหลักทรัพย์ไทยในต่างประเทศได้ทั้งนี้ในการพิจารณายอดคงค้างการลงทุนให้อยู่ในวงเงินที่กำหนดให้ผู้ลงทุนคำนวณยอดคงค้างการลงทุนทั้งสิ้นหักผลประโยชน์สุทธิสะสมตั้งแต่เริ่มลงทุนข้อ ๔การลงทุนในหลักทรัพย์ตามประกาศนี้จะต้องไม่ขัดต่อกฎหมายหรือกฎระเบียบที่กำกับดูแลผู้ลงทุนรวมทั้งต้องได้รับอนุญาตจากหน่วยงานที่กำกับดูแลผู้ลงทุนและคณะกรรมการหรือผู้มีอำนาจบริหารของผู้ลงทุนก่อนการลงทุนข้อ ๕[๑] ให้ผู้ลงทุนเปิดบัญชีเงินฝากเงินตราต่างประเทศกับนิติบุคคลรับอนุญาตในประเทศหรือสถาบันการเงินในต่างประเทศเพื่อวัตถุประสงค์การลงทุนในหลักทรัพย์ในต่างประเทศได้โดยยอดคงเหลือในบัญชีดังกล่าวให้นับรวมเป็นยอดคงค้างการลงทุนในหลักทรัพย์ต่างประเทศตามข้อ๒ ด้วยข้อ ๖ ผู้ลงทุนสามารถซื้อหลักทรัพย์ตามข้อ ๒โดยตรงจากต่างประเทศ หรือจากนิติบุคคลรับอนุญาต หรือผู้ลงทุนโดยจะชำระค่าหลักทรัพย์ด้วยเงินบาทหรือเงินตราต่างประเทศก็ได้ข้อ ๗ผู้ลงทุนสามารถขายหลักทรัพย์ที่ลงทุนไว้ให้แก่บุคคลในต่างประเทศนิติบุคคลรับอนุญาต หรือผู้ลงทุนได้ในกรณีผู้ลงทุนขายหลักทรัพย์ที่ลงทุนไว้ให้แก่บุคคลในต่างประเทศและไม่ประสงค์จะลงทุนในหลักทรัพย์ตามข้อ ๒ ต่อไปผู้ลงทุนต้องนำเงินตราต่างประเทศพร้อมผลประโยชน์ที่ได้รับจากการลงทุนเข้ามาในประเทศโดยทันทีเว้นแต่จะได้รับการผ่อนผันจากเจ้าพนักงานข้อ ๘[๒]เมื่อผู้ลงทุนขอซื้อหรือแลกเปลี่ยนเงินตราต่างประเทศกับนิติบุคคลรับอนุญาตเพื่อลงทุนในหลักทรัพย์ต่างประเทศหรือหลักทรัพย์ไทยในต่างประเทศหรือเพื่อฝากเข้าบัญชีเงินฝากเงินตราต่างประเทศที่เปิดไว้กับสถาบันการเงินในต่างประเทศให้แสดงเอกสารหลักฐานดังนี้(ก) หลักฐานแสดงตัวของผู้ลงทุน เช่นใบสำคัญแสดงการจดทะเบียน หรือหนังสือรับรองทุนจดทะเบียน(ข) หลักฐานที่ออกโดยหน่วยงานที่กำกับดูแลผู้ลงทุนและคณะกรรมการหรือผู้มีอำนาจบริหารของผู้ลงทุนซึ่งแสดงการอนุญาตให้ผู้ลงทุนซื้อหลักทรัพย์โดยระบุประเภทหลักทรัพย์และวงเงินลงทุน(ค)หนังสือรับรองยอดคงค้างการลงทุนในหลักทรัพย์ตามข้อ ๒ในการซื้อหรือแลกเปลี่ยนเงินตราต่างประเทศที่มีมูลค่าตั้งแต่๒๐,๐๐๐ดอลลาร์สหรัฐอเมริกาหรือเทียบเท่าตามอัตราตลาดให้ผู้ลงทุนต้องยื่นแบบการทำธุรกรรมเงินตราต่างประเทศข้อ ๙เมื่อนิติบุคคลรับอนุญาตตรวจสอบความครบถ้วนถูกต้องของเอกสารแล้ว ให้ขายหรือแลกเปลี่ยนเงินตราต่างประเทศได้ และ ให้เก็บรักษาเอกสารหลักฐานไว้ไม่น้อยกว่า๕ ปี เพื่อให้เจ้าพนักงานตรวจสอบข้อ ๑๐ในกรณีที่ผู้ลงทุนยื่นขออนุญาตต่อเจ้าพนักงานตามข้อ ๒ วรรค ๒ให้ผู้ลงทุนยื่นคำขออนุญาตพร้อมชี้แจงเหตุผลความจำเป็นและยื่นเอกสารหลักฐานตามข้อ๘ข้อ ๑๑ การทำธุรกรรม Credit Derivatives หรือธุรกรรมอนุพันธ์ทางการเงินกับนิติบุคคลรับอนุญาตในประเทศที่มีผลให้ผู้ทำธุรกรรมดังกล่าวอาจต้องส่งมอบหรือรับมอบหลักทรัพย์ต่างประเทศหรือทำธุรกรรมที่มีอนุพันธ์ทางการเงินแฝงกับนิติบุคคลรับอนุญาตในประเทศที่ให้สิทธิคู่สัญญาในการชำระคืนหรือรับชำระคืนเงินต้นหรือผลตอบแทนเป็นหลักทรัพย์ต่างประเทศให้ถือเสมือนเป็นการลงทุนในหลักทรัพย์ต่างประเทศตามข้อ ๒และให้นำมานับรวมในการรายงานยอดคงค้างการลงทุนด้วยข้อ ๑๒[๓] ผู้ลงทุนจะต้องจัดทำรายงานยอดคงค้างการลงทุนในหลักทรัพย์ตามข้อ๒ ยอดคงค้างบัญชีเงินฝากเงินตราต่างประเทศทุกบัญชี โดยแยกยอดคงค้างบัญชีเงินฝากเงินตราต่างประเทศที่เปิดไว้กับนิติบุคคลรับอนุญาตในประเทศออกจากยอดคงค้างบัญชีเงินฝากเงินตราต่างประเทศที่เปิดไว้กับสถาบันการเงินในต่างประเทศและรายงานผลประโยชน์ที่ได้รับจากการลงทุนในหลักทรัพย์ตามข้อ ๒ในแต่ละเดือนตามแบบที่กำหนด เพื่อส่งให้แก่เจ้าพนักงานภายใน ๑๐ วันของเดือนถัดไปและต้องเก็บข้อมูลการลงทุนพร้อมเอกสารหลักฐานทั้งหมดไว้ไม่น้อยกว่า ๕ปีเพื่อให้เจ้าพนักงานตรวจสอบข้อ ๑๓การทำสัญญาคุ้มครองความเสี่ยงอัตราแลกเปลี่ยนที่เกิดจากการลงทุนผู้ลงทุนต้องทำกับนิติบุคคลรับอนุญาตในประเทศไทยเท่านั้นและต้องมิใช่เพื่อการเก็งกำไรจากอัตราแลกเปลี่ยนข้อ ๑๔[๔] ประกาศฉบับนี้ให้ใช้บังคับตั้งแต่วันที่๑๕ มกราคม ๒๕๕๐ เป็นต้นไปประกาศณ วันที่ ๑๒ มกราคม พ.ศ. ๒๕๕๐นิตยาพิบูลย์รัตนกิจเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการลงทุนในหลักทรัพย์ในต่างประเทศ(ฉบับที่ ๒)[๕]ข้อ ๔ประกาศฉบับนี้ให้ใช้บังคับตั้งแต่วันที่๒๔ กรกฎาคม ๒๕๕๐ เป็นต้นไปสัญชัย/จัดทำ๒๐มีนาคม ๒๕๕๑[๑]ข้อ ๕ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในหลักทรัพย์ในต่างประเทศ (ฉบับที่๒)[๒]ข้อ ๘ วรรคหนึ่ง แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในหลักทรัพย์ในต่างประเทศ (ฉบับที่๒)[๓]ข้อ ๑๒ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการลงทุนในหลักทรัพย์ในต่างประเทศ (ฉบับที่๒)[๔]ราชกิจจานุเบกษา เล่ม ๑๒๔/ตอนพิเศษ ๑๘ ง/หน้า ๖๐/๑๖ กุมภาพันธ์ ๒๕๕๐[๕]ราชกิจจานุเบกษา เล่ม ๑๒๔/ตอนพิเศษ ๑๐๙ ง/หน้า ๓๔/๕ กันยายน ๒๕๕๐